Eurovision Song Contest 1966

250px 11. Eurovision Song ContestDatum5. Mäerz 1966StadLëtzebuerg (Lëtzebuerg)GebaiVilla LouvignyGewënnerUdo Jürgens (Éisträich)Zuel vu Länner18Nei Participatiounen KengModeratiounJosiane ShenInterval Act Les Haricots RougesOfstëmmungsreegelA jiddwer Land souzen 10 Jurymemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn.
Den 11. Eurovision Song Contest (offiziell de Grand Prix Eurovision de la Chanson Européenne), war de 5. Mäerz 1966 zu Lëtzebuerg. Organiséiert gouf d'Eurovisioun dat Joer an der Villa Louvigny zu Lëtzebuerg. Presentatrice war d'Josiane Shen.

D'Zuel vun de Länner ass bei 18 bliwwen.

Als nei Reegel ass 1966 agefouert ginn, dat all Land nëmme Lidder mat Texter a senger eegener Sprooch däerft virdroen. Dat war decidéiert ginn opgrond vum schweedesche Bäitrag am Joer virdrun, dee ganz op Englesch gesonge gouf.

D'Ofstëmmung ass d'selwecht gelaf wéi 1964 a 1965: An all Land souzen 10 Jurysmemberen. Jiddwer Member vum Jury huet 3 Punkten op seng 1, 2 oder 3 bescht Lidder verginn. D'Punkte sinn zesummegezielt ginn an déi 3 bescht Lidder si mat 5, 3, 1 Punkte bewäert ginn. Wann nëmmen 1 Lidd vun der Jury als bescht gewielt gouf, krut et 9 Punkten, wann 2 Lidder vun der Jury gewielt goufen, krute se 6 an 3 Punkten. D'Resultater goufen telefonesch an ëffentlech op Lëtzebuerg iwwermëttelt.

Déi éischt Plaz krut de Vertrieder vun Éisträich, den Udo Jürgens mat 15 Punkte Virsprong virum Lill Lindfors & Svante Thuresson (Schweden). Déi drëtt Plaz krut d'Åse Kleveland, déi fir Norwegen ugetruede war.

De Gewënner Udo Jürgens hat dräi Joer noenee fir Éisträich beim Grand Prix matgemaach fir bei der drëtter Kéier dann ze gewannen.

Den Domenico Modugno hat fir Italien och dräimol matgemaach (1958, 1959, 1966), huet awer ni gewonnen.

 Klassement 
 Plaz  Land  Interpret  Titel  Punkten 1.  Éisträich  Udo Jürgens  Merci, Chérie  31 2.  Schweden  Lill Lindfors & Svante Thuresson  Nygammal vals eller hip man svinaherde  16 3.  Norwegen  Åse Kleveland  Intet er nytt under solen  15 4.  Belsch  Tonia  Un peu de poivre, un peu de se  14 4.  Irland  Dickie Rock  Come Back to Stay  14 6.  Schwäiz  Madeleine Pascal  Ne vois-tu pas?  12 7.  Jugoslawien  Berta Ambrož  Brez besed  9 7.  Spuenien  Raphael  Yo soy aquél  9 9.  Groussbritannien  Kenneth McKellar  A Man Without Love  8 10.  Däitschland  Margot Eskens  Die Zeiger der Uhr  7 10.  Lëtzebuerg  Michèle Torr  Ce soir je t'attendais  7 10.  Finnland  Ann Christine  Playboy  7 13.  Portugal  Madalena Iglesias  Ele e ela  6 14.  Dänemark  Ulla Pia Stop – mens legen er god  4 15.  Holland  Milly Scott  Fernando en Philippo  2 16.  Frankräich  Dominique Walter  Chez nous  1 17.  Monaco  Téréza  Bien plus fort  0 17.  Italien  Domenico Modugno  Dio, come ti amo  0

 Um Spaweck 
 Eurovision.tv
 Eurovision.de
 diggiloo.net

 Neapel (Italien) 100px Wien (Éisträich) ESC 1965 Eurovision Song Contest ESC 1967

1966
Kategorie:Musek 1966